hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
44-օրյա պատերազմի ընթացքում Արցախի Ջեբրայիլի շրջանում գտնվող Անանուն բարձրունքում զոհված վեց զինծառայողներից արդեն երրորդի ծնողը forrights.am-ի հետ զրույցում պնդում է, որ իր զավակի ողջ մնալու հավանականությունը մեծ կլիներ, եթե հրամանատարական կազմը չհեռանար նրանց մոտից ու չտանեին կապի միջոցները:
forrights.am-ի հետ զրույցում այս տեղակետն է հայտնել նաև պատերազմի ընթացքում զոհված շարքային զինծառայող Արման Մկրտչյանի հայրը՝ Սուրեն Մկրտչյանը:
Հիշեցնենք, որ ավելի վաղ մեզ հետ զրույցում նման պնդումներ էին արել նույն նաև բարձրունքում զոհված 18-ամյա Առնոլդ Հովսեփյանի հայրն ու  Կարեն Անոտնյանի հայրը՝ Բենիկ Անտոնյանը:
Սուրեն Մանուչարյանն ասում է, որ 2020 թվականի հոկտեմբերի 2-ի գիշերը զորամասի հրամանատարը Անանուն բարձրունքում գտնվող դասակներին նահանջի հրաման է տվել, բայց հակատանկային դասակը դրա մասին չի տեղեկացվել, քանի որ, ըստ Սուրեն Մանուչարյանի, հրամանատարը գնացել է և իր հետ տարել է կապի միջոցները:
«Զորամասի հրամանատարն ասում է, որ հոկտեմբերի 2-ի գիշերը ես եմ նահանջի հրամանը տվել, որ երրորդ գումարտակը նահանջի: հակատանկային դասակը չի իմացել, որ նահանջ է հայտարարվել: Գերությունից եկածն ասում է, որ իրենց մոտ մի ռացիա են թողել, որը  չէր աշխատում, որևէ կերպ կապ չի եղել: Փաստորեն, կապի միջոցի պատճառով նահանջ չեն արել, իմացել են հրաձգային դասակներն իրենցից առաջ են, պահում են իրենց, իսկ իրենք հակատանկային հրթիռներով են պայքարել: Իրենց մոտ գիշերային տեսանելի սարքեր չեն եղել, որ իմանան, թե ով է իրենց մոտ գալիս: Թշնամին էլ տեսնելով, որ առաջնագիծը թողած է հատուկջոկատայիններն առաջացել են: 18-20 տարեկան տղաները չեն կարողացել դիմակայել դրանց քանակին՝ զոհվել են: Իրենց Կուբաթլուի կողմից օգնության են եկել, բայց իրենց մեծ մասն  էլ է զոհվել»,- ասում է Սուրեն Մանուչարյանը:
Արմանի զոհվելու մասին ընտանիքը տեղեկացել է միայն 2020-ի դեկտեմբերին, երբ ադրբեջանական գերությունից վերադարձել է Անանուն բարձրունքում նահանջից հետո մնացած վեց հոգանոց խմբից չզոհված  միակ զինծառայողը:
Սամվել Մանուչարյանը մեզ փոխանցեց այն, ինչը իրեն և մյուս ծնողներին պատմել է գերությունից վերադարձած զինծառայողը:
«Դասակի հրամանատարը տղաներին ասում է՝ դուք այստեղ տեղավորվեք, ես իջնեմ ավտոմատով հրաձգային գումարտակի հետ կռվեմ, դուք ստեղ տանկային հարձակումները պահեք: Հրամանատարն ավագ լեյտենանտ է, իր հետ գնում են ջոկի հրամանատարները՝ երկու սերժանտ: Իրենք գնում են և, ըստ գերությունից վերադարձածի, հետ չեն վերադառնում: Հետո մենք իմանում ենք, որ հրամանատարը՝ Տիգրան Կարապետյանը, վիրավորվել է: Իրեն դիրքերից իջեցնում են, սերժանտներն էլ հետն են գնում, բայց չգիտենք, թե ինչ պայմաններում է վիրավորվել ու որ մասը:
Ես իրեն հանդիպել եմ հոկտեմբերի չորսին կամ հինգին, ինքը քայլելուց կաղում էր, ձեռքն էլ  կապած էր: Հարցրեցի ինչ է եղել, պատասխանեց, որ վիրավորվել է: Գերությունից վերադարձած տղան մեզ ասել էր, որ մինչև պատերազմն էլ իր ոտքերը բորբոքված են եղել:
Գերությունից վերադարձածը նաև ասում էր՝ դիրքերը վերցնելու ժամանակ հակատանկային ջոկի զինվորները ավտոմատներով մասնակցել են հակահարձակմանը: Հրամանատարն ասել է՝ դուք գնացեք, ես չգամ ձեր վրա խնդիր լինեմ: Գերին ասում է՝ մեզ ուղարկում էր, ինքը մնում էր հայկական դիրքում, հետո որ գրավում էինք գալիս, միանում էր մեզ:
Հետո սերժանտներին մեկին գտա՝ Դավիթին, հիվանդանոցում էր, հարցրեցի, թե ինչն է վիրավորվել, քանի որ կապած ոչ մի տեղ չկար: Նորմալ քայլում էր, ձեռքերը շարժում էր: Սերժանտն ասած, որ գլխի կանտուզիա եմ ստացել, բայց կողքը արկ չի պայթել, ասում է՝ տանկը թշնամու վրայով անցավ, գլուխը պոկվեց, ես դրանից կանտուզիա ստացա: Ես էլ իրեն բան չասացի, բայց հասակացա, որ ավագ լեյտենատի հետ նստել սկոռին ու փախել է: Մյուս ջոկի հրամանատարն էլ՝ Արմենը, որ իջնում է ներքև՝ կորում է: Պատերազմից հետո գնացինք այդ զորամաս, որն արդեն տեղափոխվել էր այլ տեղ, Արմենից հարցրեցինք, սպաներից ասեցին, որ պատերազմի ընթացքում ահագին ժամանակ չկար, պատերազմի ավարտից հետո կամավորների հետ անտառից դուրս է եկել»,- ասում է Սամվել Մանուչարյանն ու նշում, որ այս դրվագներով քրեական գործ հարուցված, իսկ առաջընթաց՝ ոչ:
Ընտանիքն Արմանի հետ պատերազմի ընթացքում միայն մեկ անգամ է խոսել, ինչպես մյուս տղաները: Սակայն, պատերազմից մեկ օր առաջ՝ սեպտեմբերի 26-ին, երբ անհասկանալի դիրքերից իջնելուց մեկ օր հետո կրկին դիրքեր բարձրանալու հրաման են ստացել, Արմանը կրկին տուն է զանգել:
«Այդ օրը կարճ խոսեցինք, կապն ընդհատվեց: Սեպտեմբերի 27-ի առավոտյան ֆեյսբուքը բացեցի բոլորը գրում էին՝ պատերազմ է: Մեր մոտ ունեցած իր բոլոր համարներով զանգեցինք, բայց անջատված էին: Մինչև ամիս 29-ն անհանգիտս էինք, ոչ մի լուր չունեինք, մինչև այդ օրը զանգեց: Դիրքերից գտած հեռախոսով էր զանգել:
Դրանից հետո էլ չեն խոսել, ինչքան զանգել ենք կամ անհասանելի է եղել, կամ չի խոսել: Այդպես էլ կապը կորեց: Հոկտեմբերից սկսեցի փնտրել հիվանդանոցներում, մտածում էի՝ վիրավոր է, չի կարողանում անունն ու այլ տվյալներ ասել, որքան անգիտակից մարդ կար մտել-նայել եմ, մինչև պատերազմի ավարտը»,- ասաց նա:
Հայրն ասում է, որ Արմանը հավաստիացրել է, թե ապահով վայրում է՝ կրակոցներից հեռու, ծնողները միայն պատերազմից հետո են պարզել, որ որդին պատերազմի առաջին իսկ օրից թեժ մարտերի մեջ է եղել:
Արմանի դին ծնողներին փոխանցվել է միայն 2021-մայիսին:
Հայրենիքին մատուցած ծառայությունների համար Արման Մանուչարյանն Արցախի նախագահի հրամանագրով արժանացել է «Մարտական խաչ» 1-ին աստիճանի շքանշանին:
Նախորդ նյութըԲացահայտվել է անօրինական միգրացիայի կազմակերպմամբ զբաղվող հանցավոր խումբ
Հաջորդ նյութըԳազի խափանման պատճառով 20 000 երեխա զրկված է դպրոց հաճախելու հնարավորությունից․ Արցախի և Հայաստանի ՀԿ-ների կոչ-հայտարարությունն՝ ուղղված միջազգային կառույցներին
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.